Tadmur

Tadmur (arabisk تدمر; også skrevet Tadmor, Tudmur; i antikken Palmyra) er en by sentralt i Syria i guvernementet Homs. Den ligger i en oase midt i Den syriske ørken 215 km nordøst for DamaskusSyria uncovers 'largest church' BBC News Online, 14. november 2008. Hentet 29. mars 2014. og 180 km sørvest for Eufrat. Dei gamle ruinene av Palmyra ligger kring 500 meter sørvest for Tadmur. 

Beskrivelse, historie, næringsveier
Selv om byen er relativt isolert, har den forbindelse til byene Arak i øst, al-Sukhnah lenger nordøst, Tiyas i vest og al-Qaryatayn i sørvest. Ifølge Syrias statistiske sentralbyrå (CBS) hadde Tadmur et folketall på 51 323 i 2004.Folketelling 2004. Syrias statistiske sentralbyrå (CBS). Homs guvernement.  Innbyggerne ble registrert som sunnimuslimer i 1838.Smith, 1841, s. 174.

Tadmur ligger tett inntil den antikke byen Palmyra, og utviklet seg like nord for de gamle ruinene. Den moderne byen er bygd etter et rutemønster. 

I 1929 begynte Henri Arnold Seyrig, oldsaksminnedirektør i Syria, å planlegge utgravningene av Palmyras ruiner. Samtidig fikk han overbevist landsbyboerne, som bodde tildels oppe i ruinfeltet, til å flytte til landsbyen som ble etablert for dem like ved. Flyttingen var ferdig gjennomført i 1932. Slik kunne utgravningene foregå uforstyrret, mens folket fant seg til rette i det nybygde Tadmur.

Quwatligaten er hovedgaten, og går fra øst til vest, og starter ved Saahat al-Ra'is-plassen vest i byen.Carter, s. 205. Byen er i dag base for turister som besøker ruinene. Den har et museum sørvest i byen. Syria avholder en årlig kulturfestival i Tadmur for å feire den antikke arv.Cavendish, s. 439. Palmyra lufthavn ligger ved Tadmur. 

Tadmur er også et senter for fosfatutvinning og naturgassindustri i Syria.Knowles, 2006. Den første fosfatgruven drevet av staten ble grunnlagt nær Tadmur og produksjonen startet i 1971.Federal Research Division, s. 169. Arbeidet med å knytte fosfatgruvene i Tadmur til havnen i Tartus begynte i 1978.Federal Research Division, s. 194. I 1986 oppdaget landmålere store jernmalmforekomster i nærheten av Tadmur.Federal Research Division, s. 170.

Referanser

Litteratur

Kategori:Byer i Syria
Kategori:Guvernementet Homs
Kategori:Palmyra